CELEX: 32022D0170
Language: fi
Date: 2022-02-08 00:00:00
Title: Poliittisten ja turvallisuusasioiden komitean päätös (YUTP) 2022/170, annettu 8 päivänä helmikuuta 2022, EU:n operaation joukkojen komentajan nimittämisestä Somalian turvallisuusjoukkojen kouluttamiseen osallistumista koskevaan Euroopan unionin sotilasoperaatioon (EUTM Somalia) ja päätöksen (YUTP) 2020/1072 kumoamisesta (EUTM Somalia/1/2022)

9.2.2022   
               
               
                  FI
               
               
                  Euroopan unionin virallinen lehti
               
               
                  L 28/17
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2022/170,
         annettu 8 päivänä helmikuuta 2022,
         EU:n operaation joukkojen komentajan nimittämisestä Somalian turvallisuusjoukkojen kouluttamiseen osallistumista koskevaan Euroopan unionin sotilasoperaatioon (EUTM Somalia) ja päätöksen (YUTP) 2020/1072 kumoamisesta (EUTM Somalia/1/2022)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta 15 päivänä helmikuuta 2010 annetun neuvoston päätöksen 2010/96/YUTP (1) ja erityisesti sen 5 artiklan,
         sekä katsoo seuraavaa:
         
                     (1)
                  
                  
                     Päätöksen 2010/96/YUTP 5 artiklan 1 kohdan nojalla neuvosto on valtuuttanut poliittisten ja turvallisuusasioiden komitean (PTK) Euroopan unionista tehdyn sopimuksen 38 artiklan mukaisesti tekemään Somalian turvallisuusjoukkojen kouluttamiseen osallistumista koskevan Euroopan unionin sotilasoperaation (EUTM Somalia) poliittista valvontaa ja strategista ohjausta koskevat asiaankuuluvat päätökset, mukaan lukien päätökset seuraavien EU:n operaation joukkojen komentajien nimittämisestä.
                  
               
                     (2)
                  
                  
                     PTK hyväksyi 16 päivänä heinäkuuta 2020 päätöksen (YUTP) 2019/1072 (2) prikaatikenraali Fabiano ZINZONEn nimittämisestä EU:n operaation joukkojen komentajaksi EUTM Somalia -operaatioon.
                  
               
                     (3)
                  
                  
                     Italian sotilasviranomaiset ehdottivat 18 päivänä tammikuuta 2022, että prikaatikenraali Roberto VIGLIETTA nimitettäisiin EU:n operaation joukkojen komentajaksi EUTM Somalia -operaatioon prikaatikenraali Fabiano ZINZONEn seuraajaksi.
                  
               
                     (4)
                  
                  
                     EU:n sotilaskomitea päätti 21 päivänä tammikuuta 2022 suosittaa, että PTK hyväksyy Italian sotilasviranomaisten ehdotuksen.
                  
               
                     (5)
                  
                  
                     Päätös prikaatikenraali Roberto VIGLIETTAn nimittämisestä olisi tehtävä ja päätös (YUTP) 2020/1072 olisi kumottava.
                  
               
                     (6)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään prikaatikenraali Roberto VIGLIETTA EU:n operaation joukkojen komentajaksi Somalian turvallisuusjoukkojen kouluttamiseen osallistumista koskevaan Euroopan unionin sotilasoperaatioon (EUTM Somalia) 9 päivästä helmikuuta 2022.
         
         
            2 artikla
            Kumotaan päätös (YUTP) 2020/1072 9 päivästä helmikuuta 2022.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 8 päivänä helmikuuta 2022.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               D. PRONK
            
         
         
            (1)  EUVL L 44, 19.2.2010, s. 16.
         
            (2)  Poliittisten ja turvallisuusasioiden komitean päätös (YUTP) 2020/1072, annettu 16 päivänä heinäkuuta 2020, EU:n operaation joukkojen komentajan nimittämisestä Somalian turvallisuusjoukkojen kouluttamiseen osallistumista koskevaan Euroopan unionin sotilasoperaatioon (EUTM Somalia) ja päätöksen (YUTP) 2019/1264 kumoamisesta (EUTM Somalia/1/2020) (EUVL L 234, 21.7.2020, s. 18).